laion/Wikipedia-Exotic huggingface dataset:
নাসিরিয়াহ

নাসিরিয়াহ (আরবি: الناصرية) দক্ষিণ-পশ্চিম ইরাকের জি কার প্রদেশের রাজধানী শহর। নাসিরিয়াহ ইউফ্রেতিস নদীর নিম্নভাগের উত্তর তীরে, বাগদাদ শহর থেকে ৩৭০ কিলোমিটার দক্ষিণ-পূর্বে অবস্থিত। ঐতিহ্যগতভাবে এটি একটি খামার বাজারের শহর। শহরটি বসরা এবং কুত শহরের মধ্যকার মহাসড়কের উপর অবস্থিত। নাসিরিয়া ইউফ্রেতিস ও তাইগ্রিস নদীর মধ্যবর্তী স্থানে অবস্থিত প্রায় ১৬ হাজার বর্গকিলোমিটার আয়তনের ত্রিভুজাকৃতির এক জলাভূমি এলাকার পশ্চিম শীর্ষ নির্দেশ করছে। নাসিরিয়া রেলপথের মাধ্যমে ইরাকের অন্য প্রধান নগরীগুলির সাথে সংযুক্ত। শহরটি বিখ্যাত ঐতিহাসিক প্রত্নতাত্ত্বিক স্থান প্রাচীন উর শহরের ধ্বংসাবশেষের কাছে অবস্থিত। নাসিরিয়াহ শহরের জাদুঘরে এই অঞ্চল থেকে প্রাপ্ত সুমেরীয়, আসিরীয়, ব্যাবিলনীয় এবং আব্বাসিদ আমলের প্রত্নতাত্ত্বিক নিদর্শন সংরক্ষিত আছে। মুন্তাফিক গোত্র সংগঠনের শেখ নাসির সাদুন ১৯শ শতকের শেষ দিকে নাসিরিয়াহ প্রতিষ্ঠা করেন। ১৯১৫ সালের জুলাই মাসে ব্রিটিশ সেনারা শহরটি দখলে নেবার আগে এটি উসমানীয় সাম্রাজ্যের অংশ ছিল। ব্রিটিশ ও উসমানীয়দের মধ্যে এই যুদ্ধে উভয় পক্ষেই ৫০০-র মত সৈন্য প্রাণ হারায়। ১৯৯১ সালের মার্চ মাসে আন নাসিরিয়াহ-তে সাদ্দাম হোসেনের বিরুদ্ধে শিয়ারা বিদ্রোহ ঘোষণা করে। এই বিদ্রোহ পরবর্তীকালে দক্ষিণে শিয়া-সংখ্যাগরিষ্ঠ শহরগুলিতে ছড়িয়ে পড়ে, তবে মাস খানেকের মধ্যে ইরাকি সেনাবাহনী এগুলি শক্ত হাতে দমন করে। ২০০৩ সালে ইরাকে মার্কিন আক্রমণের সময় এই শহরে ইরাকি ও মার্কিনীদের মধ্যে ব্যাপক যুদ্ধ চলে এবং শেষ পর্যন্ত শহরটি মার্কিনীদের দখলে আসে। এখানে ৫ লক্ষেরও বেশি লোক বাস করেন। বাগদাদ, বসরা ও মোসুলের পরে এটি জনসংখ্যার দিক থেকে ইরাকের চতুর্থ বৃহত্তম শহর।
সঞ্জয় কাপুর (রাজনীতিবিদ)

সঞ্জয় কাপুর (হিন্দি: संजय कपूर) ভারতীয় জাতীয় কংগ্রেসের একজন রাজনীতিবিদ, যিনি বিলাসপুর থেকে উত্তরপ্রদেশের পঞ্চদশ ও ষোড়শ বিধানসভা নির্বাচলে বিলাসপুর আসন থেকে বিধানসভা সদস্য নির্বাচিত হয়েছিলেন। তিনি জন্মেছিলেন উত্তরপ্রদেশের রামপুর জেলায়। তিনি এম.জে.পি. রোহিলখণ্ড বিশ্ববিদ্যালয় থেকে আইনশাস্ত্রে স্নাতক ডিগ্রি ছাড়াও বিএড ডিগ্রি অর্জন করেন। তিনি ২০০৭ ও ২০১২ সালের নির্বাচনে উত্তরপ্রদেশ বিধানসভার সদস্য নির্বাচিত হন। ২০১৭ সালের নির্বাচনে তিনি বিজেপির বলদেব সিং আওলাখের নিকট পরাজিত হন। "Member Profile" (পিডিএফ)। U.P. Legislative Assembly website। ৪ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১ সেপ্টেম্বর ২০১৫।  "Candidate affidavit"। My neta.info। সংগ্রহের তারিখ ১ সেপ্টেম্বর ২০১৫।  "U.P. Legislative Assembly website" (পিডিএফ)। ৪ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১ মে ২০১৯।  Bilaspur MLA Results
ওশান্‌স ইলেভেন

ওশান্‌স ইলেভেন স্টিভেন সোডারবার্গ পরিচালিত একটি ২০০১ মার্কিন ডাকাতির চলচ্চিত্র, এবং ১৯৬০ সালের রাট প্যাকের একই নামের চলচ্চিত্রের পুনর্নির্মাণ। এতে জর্জ ক্লুনি, ব্র্যাড পিট, ম্যাট ড্যামন, ডন চিডল, অ্যান্ডি গার্সিয়া, বার্নি ম্যাক এবং জুলিয়া রবার্টস অভিনয় করেছেন। ছবিটি বক্স অফিসে এবং সমালোচকদের কাছে সফল ছিল, এবং ২০০১ সালে ৪৫০ মিলিয়ন আয় করে। এটি পঞ্চম সর্বোচ্চ ব্যবসা সফল সিনেমা হয়। "Ocean's Eleven (2001)"। The Numbers। সংগ্রহের তারিখ ডিসেম্বর ৩১, ২০১০।  ইন্টারনেট মুভি ডেটাবেজে ওশান্‌স ইলেভেন (ইংরেজি)
বেইজিং জাতীয় স্টেডিয়াম

বেইজিং জাতীয় স্টেডিয়াম বা বার্ডস নেস্ট হিসেবেও পরিচিত, একটি খেলার মাঠ যা চীনের বেইজিং এ অলিম্পিক গ্রীনে তৈরি করা হয়েছে। মাঠটি ২০০৮ সালের মার্চ মাসে নির্মাণ সম্পন্ন হয়েছে। মাঠটিতে মূলত ২০০৮ গ্রীষ্মকালীন অলিম্পিকের ট্রাক এন্ড ফিল্ড এর মূল প্রতিযোগিতা অনুষ্ঠিত হবে। এ মাঠেই অনুষ্ঠিত হবে ২০০৮ গ্রীষ্মকালীন অলিম্পিকের উদ্বোধনী এবং সমাপনী অনুষ্ঠান। মাঠটি বেইজিং ন্যাশনাল আকুয়াটিক সেন্টারের পূর্ব দিকে অবস্থিত। বার্ড নেস্ট এখন চীনের বৃহত্তম স্টেডিয়াম। এ স্টেডিয়াম সর্বশ্রেষ্ঠ ক্রীড়া স্থাপনা। এর প্রধান কাঠামো রিখটার স্কেলে আট মাত্রার ভূমিকম্প প্রতিরোধে সক্ষম । এ স্টেডিয়াম ব্যবহারের মেয়াদ কাল এক শো বছর। ৯০ হাজারেরও বেশি দর্শক ধারণ ক্ষমতার বার্ড নেস্টে আকস্মিক দুর্ঘটনা মোকাবেলায় প্রস্তুতিও রয়েছে। জাতীয় স্টেডিয়াম লিমিটেড লায়াবিলিটি কোম্পানির চেয়ারম্যান লি আই ছিং নির্মাণের পর বলেছিল, আমরা ওপরে, মাঝখানে ও নিচে দর্শক সারি ফাঁক ফাঁক রেখেছি, যাতে দর্শকদেরকে নিরাপদ স্থানে সরিয়ে নেয়া যায়। জরুরী ঘটনা ঘটলে আট মিনিটের মধ্যে দর্শকরা নিরাপদ স্থানে সরে যেতে পারবেন। তাছাড়া বার্ড নেস্টে সবুজ অলিম্পিক প্রস্তাবকে খুবই গুরুত্ব দেয়া হয়েছে। বার্ড নেস্টে সৌর শক্তি ব্যবহার করে দূষণ-মুক্ত জ্বালানি তৈরি এবং বৃষ্টির পানি সংগ্রহ করে স্টেডিয়ামের উদ্ভিদে জলসেচের ব্যবস্থা রাখা হয়েছে। বার্ড নেস্টে ২০০৮ আন্তর্জাতিক ট্র্যাক অ্যান্ড ফিল্ড লীগের ওয়াকেথন প্রতিযোগিতা, ম্যারাথন প্রতিযোগিতা ও উন্মুক্ত প্রতিযোগিতা এ তিনটি অলিম্পিক গেমসের টেস্ট প্রতিযোগিতা অনুষ্ঠিত হয়েছে। খেলোয়াড়, কর্মকর্তা ও দর্শক বার্ড নেস্টের মান ও ভূমিকার প্রশংসা করেছে। জাতীয় স্টেডিয়াম লিমিটেড লায়াবিলিটি কোম্পানির চেয়ারম্যান লি আই ছিং বলেছেন, সংশ্লিষ্ট বিভাগের চেষ্টায় এসব কঠিন সমস্যা সমাধান করা হয়েছে। তিনটি টেস্ট প্রতিযোগিতার মাধ্যমে বার্ড নেস্টের মান স্বীকৃতি পেয়েছে। ২০০৩ সালের ডিসেম্বর থেকে বার্ড নেস্ট চালু হওয়া পর্যন্ত বিশ্বের দৃষ্টি আকর্ষণ করেছে। ২০০৭ সালে ব্রিটেনের টেমস পত্রিকা বার্ড নেস্টকে বিশ্বে দশটি সবচেয়ে বড় নির্মাণ ও গুরুত্বপূর্ণ প্রকল্পের তালিকায় অন্তর্ভুক্ত করেছে। ২০০৮ সালে মার্কিন যুক্তরাষ্ট্রের টাইমস পত্রিকা বিশ্বের সবচেয়ে প্রভাবশালী এক শোটি ডিজাইনের তালিকা প্রকাশ করে যার মধ্যে বার্ড নেস্ট ছিল শীর্ষ। পেইচিং অলিম্পিক গেমসের উদ্বোধনী অনুষ্ঠান বার্ড নেস্টে অনুষ্ঠিত হয়। তখন আরো সুন্দর ও জমকালো বার্ড নেস্ট দেখতে পেলো বিশ্ববাসী।
রুহুল আমিন মাদানী

রুহুল আমিন মাদানী (জন্ম: ১০ ফেব্রুয়ারি ১৯৫২) বাংলাদেশের ময়মনসিংহ জেলার রাজনীতিবিদ। তিনি ময়মনসিংহ-৭ আসনের সংসদ সদস্য ছিলেন। হাফেজ রুহুল আমিন মাদানীর জন্ম ১০ ফেব্রুয়ারি ১৯৫২ সালে ময়মনসিংহ জেলার ত্রিশালের দরিরামপুরে। হাফেজ রুহুল আমিন মাদানী ১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ময়মনসিংহ-৭ আসন থেকে সংসদ সদস্য নির্বাচিত হন। ২০১৪ সালের দশম জাতীয় সংসদ নির্বাচনে তিনি স্বতন্ত্র প্রার্থী হিসেবে আনারস প্রতীক নিয়ে ময়মনসিংহ-৭ আসন থেকে পরাজিত হন। ২০১৮ সালের সালের একাদশ জাতীয় সংসদ নির্বাচনেও বাংলাদেশ আওয়ামী লীগের প্রার্থী হিসেবে ময়মনসিংহ-৭ আসন থেকে সংসদ সদস্য নির্বাচিত হন তিনি। ২০২৪ সালের দ্বাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে ময়মনসিংহ-৭ আসন থেকে স্বতন্ত্র প্রার্থী এ বি এম আনিছুজ্জামানের কাছে পরাজিত হন। "হাফেজ রুহুল আমিন মাদানী"। প্রথম আলো। সংগ্রহের তারিখ ৩১ ডিসেম্বর ২০১৮।  "ত্রিশালে রুহুল আমীন মাদানীর গণসংযোগ"। দৈনিক কালেরকন্ঠ। সংগ্রহের তারিখ ৩১ ডিসেম্বর ২০১৮।  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।  "ময়মনসিংহ-৭: বেসরকারি ফলে নৌকার হাফেজ রুহুল আমিন মাদানী জয়ী"। দৈনিক ইত্তেফাক। ১ মে ২০১৯ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৮।  "১১তম সংসদের সদস্যবৃন্দ"। জাতীয় সংসদ। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।
ইস্ট বেঙ্গল মেইল

ইস্ট বেঙ্গল মেইল ভারত ও পূর্ব পাকিস্তান (বর্তমানে বাংলাদেশ ) এর মধ্যে চলমান তিনটি ট্রেনের মধ্যে একটি ট্রেন ছিল। ১৯৬৫ সালে ভারত-পাকিস্তান যুদ্ধের প্রাদুর্ভাবে রেল সংযোগটি স্থগিত করা হয়। ১৯৬৫ সালের পূর্বে ভারত ও পাকিস্তানের মধ্যে সশস্ত্র সংঘর্ষের সূত্রপাত হয়, তখন ভারত ও পূর্ব পাকিস্তানের মধ্যে রেল সংযোগ বিদ্যমান ছিল। তিনটি ট্রেন দুই দেশের মধ্যে পণ্য ও যাত্রী বহনের জন্য ব্যবহৃত হত: (১) ইস্ট বেঙ্গল এক্সপ্রেস শিয়ালদহ এবং গোয়ালন্দ ঘাটের দিয়ে গেদে রেলওয়ে স্টেশন - দর্শনা, (২) শিয়ালদহ মধ্যে পূর্ববাংলার মেল পার্বতীপুর জংশন দিয়ে গেদে রেলওয়ে স্টেশন - দর্শনা, এবং (৩) বরিশাল এক্সপ্রেস সেতালাহা ও খুলনা দিয়ে পেট্রাপোল - বেনাপোল পর্যন্ত। Sangeeta Thapliyal। "India-Bangladesh Transportation Links: A Move for Closer Cooperation"। সংগ্রহের তারিখ ২০১১-১২-১০।  "Geography - International"। IRFCA। সংগ্রহের তারিখ ২০১১-১২-১০।
আনোয়ারুল আশরাফ খান

আনোয়ারুল আশরাফ দিলীপ একজন বাংলাদেশি রাজনীতিবিদ ও বর্তমান দ্বাদশ জাতীয় সংসদ সদস্য। আনোয়ারুল আশরাফ খান নরসিংদী-২ আসন থেকে ২০০৮, ২০১৮ এবং ২০২৪ সালের জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। আনোয়ারুল আশরাফ খান ১৯৫৬ সালে ১ অক্টোবর নরসিংদী জেলায় জন্মগ্রহণ করেন। সে মেডিকেল বিভাগ থেকে স্নতক সম্মান (এমবিবিএস) ডিগ্রি অর্জন করেছেন। আনোয়ারুল আশরাফ বিজয়ী রাজনীতিতে সক্রিয় এবং প্রবীণ রাজনৈতিক আনোয়ারুল আশরাফ বিজয়ী এবার তৃতীয় বার সংসদ সদস্য নির্বাচিত হলেন। একাদশ জাতীয় সংসদ নির্বাচন, ২০১৮ একাদশ জাতীয় সংসদ সদস্যদের তালিকা দশম জাতীয় সংসদ সদস্যদের তালিকা বাংলাদেশের জাতীয় সংসদের সদস্যদের তালিকা "আনোয়ারুল আশরাফ খান"। প্রথম আলো। সংগ্রহের তারিখ ৩১ ডিসেম্বর ২০১৮।  "নরসিংদী-২: দুই খানের মর্যাদার লড়াই"। দৈনিক যুগান্তর। সংগ্রহের তারিখ ৩১ ডিসেম্বর ২০১৮।  "Constituency 200"। parliament.gov.bd। ১৩ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৯।  "নরসিংদীর পাঁচটি আসনে মনোনয়ন ফরম কিনেছেন ২৩ প্রার্থী"। দৈনিক কালেরকন্ঠ। সংগ্রহের তারিখ ৩১ ডিসেম্বর ২০১৮।  "নরসিংদী-২: নৌকার প্রার্থী আনোয়ারুল আশরাফ বিজয়ী"। দৈনিক ইত্তেফাক। সংগ্রহের তারিখ ৩১ ডিসেম্বর ২০১৮।  একাদশ জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ৯ মে ২০২০ তারিখে - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০১-২৭ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
অলিম্পিক গ্রীন

অলিম্পিক গ্রীন (Simplified: 北京奥林匹克公园, Traditional: 北京奧林匹克公園, Pinyin: Běijīng Àolínpǐkè Gōngyuán) চীনের বেইজিং এ অবস্থিত একটি অলিম্পিক পার্ক যা ২০০৮ গ্রীষ্মকালীন অলিম্পিক উপলক্ষে তৈরি করা হয়েছে। এই পার্ক আবারও ২০২২ সালের শীতকালীন অলিম্পিকের জন্য ব্যবহার করা হবে। "Beijing Olympic Park (the Olympic Green): the 2022 Winter Olympics Venues"। www.chinahighlights.com (ইংরেজি ভাষায়)। সংগ্রহের তারিখ ২০২১-১২-২৫।
গ্লিপটোথেক

গ্লিপটোথেক (জার্মান: [ɡlʏptoˈteːk] (listen)) জার্মানির মিউনিখে অবস্থিত একটি জাদুঘর। বাভারিয়ার রাজা লুডভিগ প্রথমের নিজস্ব সঙগ্রহশালা থেকে অধিকৃত গ্রিক ও রোমান ভাস্কর্য দ্বারা এটি সজ্জিত। লিও ভন ক্লেনৎযে কর্তৃক দ্বারা নব্য-ক্লাসিকাল ধরনার নকশায় ১৮১৬ থেকে ১৮৩০ সালে এটি তৈরি হয়। বাভারিয়ার রাজা লুডভিগ প্রথম তার অন্যান্য আরো প্রকল্পের পাশাপাশি গ্লিপটোথেক অন্যতম একটি। তিনি জার্মানিতে "জার্মান এথেন্স" তৈরির স্বপ্ন দেখেন। যেন জার্মানিতে প্রাচীন গ্রিক সঙ্স্কৃতির ছোঁয়া পাওয়া যায়। এরই প্রেক্ষিতে তিনি মিউনিখ শহরের প্রধান ফটক তৈরি করেন। গ্লপিটোথেক মিউনিখের সবচেয়ে পুরনো জাদুঘর। ১৮০৬ সাল থেকে ১৮৩০ সালের মধ্যে, জাদুঘর তৈরির প্রথম দিকে লুডভিগ গ্রিক ও রোমান ভাস্কর্যের উল্লেখযোগ্য একটি সঙ্গিগ্রহ গড়ে তোলেন। নিজের জনবল দ্বারা তিনি মেডুসা রোনডানিনি, বারবেরিনি ফন এর মতো উল্লেখযোগ্য শিল্পকর্ম এই জাদুঘরে নিয়ে আসেন। ১৮১৩ সালে আফাএর মন্দির থেকে এগিনা এর মধ্যে উল্লেখযোগ্য। জাদুঘরটি ক্লাসিকাল গ্রীক-ইতালিয়ান ঘরানার নকশায় নির্মিত। জাদুঘরের বাহ্যিকভাগের দেয়ালে (পেছনের দিক ছাড়া) ১৮ টি অরিজিনাল রোমান ও গ্রিক ভাস্কর্য রয়েছে। তেরোটি আয়তাকার, বর্গাকার অথবা গোলাকার কক্ষ দ্বারা একটি কোর্টচত্বর পরিবেষ্টিত। ভাস্কর্যগুলো পৌরাণিক ও ঐতিহাসিক শিল্পের প্রতিনিধিত্ব করে। পূর্ব ও পশ্চিম দিকে রেনেসাঁ সিময়কার ভাস্কর্য বিদ্যমান, যে আমলে গ্লিপ্টোথেক নির্মিত হয়। এই জাদুঘরটি প্রাথমিকভাবে মার্বেল পাথরে নির্মিত হলেও দ্বিতীয় বিশ্বযুদ্ধের সময় বোমার আঘাতে তা ক্ষতিগ্রস্ত হয়। পরবর্তীতে পুনর্গঠিত করার সময় ভেতরের দেয়াল লাল পাথর দিয়ে তৈরি হয় এমং হাল্কা প্লাস্টার দিয়ে ঢেকে দেয়া হয়। Glyptothek Homepage (German) Glyptothek Homepage (English) ওয়েব্যাক মেশিনে আর্কাইভকৃত ১৮ এপ্রিল ২০১৯ তারিখে photos
মারিয়েনপ্লাৎস

মারিয়েনপ্লাৎস (বাংলা: মেরির স্কয়ার, অর্থাৎ সন্ত মেরি, আমাদের লেডি স্কয়ার) জার্মানির মিউনিখ শহরের কেন্দ্রস্থলে অবস্থিত একটি এলাকা। এটি ১১৫৮ সাল থেকে শহরের প্রধান কেন্দ্র হিসেবে বিবেচিত। মারিয়েনপ্লাৎস নামকরণ করা হয়েছে মারিয়েনসয়লা থেকে, একটি মারিয়ান কলাম যা ১৬৬৩ সালে সুইডিশ দখল থেকে মুক্ত হওয়ার পরে উদ্‌যাপনের জন্য এই কেন্দ্রস্থলে নির্মিত হয়েছিল। বর্তমানে মারিয়েনপ্লাৎস উত্তর দিকে নিউ সিটি হল (নয়েস রাথাউস) এবং পূর্ব দিকে অবস্থিত ওল্ড সিটি হল (আল্টাস রাথাউস, একটি বলরুম এবং টাওয়ার সহ পুনর্গঠিত গোথিক কাউন্সিল হল) দ্বারা প্রভাবিত হয়। মধ্যযুগে শহরের এই কেন্দ্রে বাজার ও ক্রীড়া প্রতিযোগিতা অনুষ্ঠিত হত। এটি মার্ক্থ (বাজার), শেরান (শস্য বাজার) এবং পরবর্তীতে স্না্নেনপ্লাজট (শস্য বাজারের কেন্দ্র) নামে পরিচিত ছিল। পরবর্তীতে ১৮৫৩ সালে এই শস্য বাজারকে "ব্লুমেনস্ট্রাস"-এর নিকটবর্তী আধুনিক কাঁচ এবং লোহা স্নাতানে স্থানান্তরিত করা হয়, স্থানটির নতুন নামটি ৯ অক্টোবর ১৮৫৪ সাল থেকে শুরু হয়। নিউ সিটি হলের টাওয়ারে গ্লকেনসপিয়েল এই প্রতিযোগিতায় অনুপ্রাণিত হয়েছিল এবং লক্ষ লক্ষ পর্যটকদের আকর্ষণ করেছিল। উপরন্তু, কার্লস্প্ল্যাজ এবং মারিয়েনপ্লাৎসসের মধ্যে পথচারী অঞ্চলটি অসংখ্য দোকান এবং রেস্তোরাঁগুলির সাথে একটি ভিড়যুক্ত এলাকা। মেরিএনসুল একটি মারিয়ান কলাম যা জার্মানি, মিউনিখের মারিয়েনপ্লাৎসতে অবস্থিত। মেরি এখানে প্যাট্রোনা বাভারিয়া (ল্যাটিন: বাভারিয়ার অভিভাবক) হিসাবে সম্মানিত। তিরিশ বছর যুদ্ধের শেষে সুইডিশ দখলের সমাপ্তি উদ্‌যাপন করার জন্য ১৬৩৮ সালে এটি নির্মিত হয়েছিল, বাভারিয়ার ড্যুক ইলেক্ট্রর ম্যাক্সিমিলিয়ান-১ এর মতে এর ফলে মিউনিখ এবং ল্যান্ডশট-এর সদৃশ আবাসিক শহরগুলি যুদ্ধ ধ্বংসের হাত থেকে রক্ষা পাবে।। ১৫৯০ খ্রিস্টাব্দের মধ্যে নির্মিত স্বর্গের রানী হিসেবে অর্ধচন্দ্রাকার চাঁদের উপর দাঁড়িয়ে থাকা কুমারি মেরির একটি সোনালি মূর্তি কলামটি শীর্ষ অবস্থান করছে। মূর্তি মূলত ফ্রাউএনকিরছে মধ্যে অবস্থিত ছিল। মিউনিখের মেরিএনসুল এই ধরনের প্রথম কলামটি আল্পসের উত্তরে নির্মিত হয়েছিল এবং ইউরোপের এই অংশে অন্যান্য মেরি কলাম নির্মাণের অনুপ্রাণিত করেছিল। কলামের স্তম্ভমূলের প্রতিটি কোনায় ফার্ডিনান্ড মুরমান্ন দ্বারা নির্মিত একটি পুত্ত মূর্তি রয়েছে। চারটি পুত্তি প্রতিবেশীকে প্রতিদ্বন্দ্বিতার প্রতিদ্বন্দ্বী করে প্রতিফলিত করে তুলেছে: সিংহের দ্বারা যুদ্ধ, কুকুরের দ্বারা মহামারী, ড্রাগন দ্বারা ক্ষুধা বা দুর্ভিক্ষ এবং সর্প দ্বারা বৈধর্ম্যের প্রতীক। ক্রিসমাসের তিন সপ্তাহ আগে ক্রসিকিন্ডেলমার্ক্ট বা বড়দিনের বাজার মারিয়েনপ্লাৎসতে এবং শহরের অন্যান্য স্কয়ারে উন্মুক্ত করা হয, ক্রিসমাসের পণ্য, খাদ্য এবং পানীয় বিক্রির উদ্দেশ্যে। মিউনিখ মারিয়েনপ্লাৎস স্টেশনটি স্কয়ারটিতে ইউ-বাহন এবং এস-বাহন-এর পরিষেবা প্রদান করে। দ্বিতীয় এস-বাহন টানেল প্রকল্পের (জ্বেয়েট স্ট্যামস্টার্রে) অংশ হিসাবে, একটি নতুন স্টেশন, মারিয়েনহফ, এলাকাটির উত্তরে নির্মিত হবে। নতুন স্টেশনটি বিদ্যমান লাইনে সংযোগ ঘটাবে। জুন ২০১৫ মেরিএনসুলের সঙ্গে মারিয়েনপ্লাৎস মেরিএনসুল-এর উপর ভার্জিন মেরি For more and detailed pictures of the column see the respective German language article on wikipedia.de. "Contract awarded for new Munich rail station"। World Construction Today। সংগ্রহের তারিখ ২০১৯-০১-২৮।  উইকিমিডিয়া কমন্সে মারিয়েনপ্লাৎস সংক্রান্ত মিডিয়া রয়েছে। প্রাতিষ্ঠানিক ওয়েবসাইট (জার্মান) মারিয়েনপ্লাৎস ৩৬০ ° প্যানোরামা
ফজলুল হক (সঙ্গীতজ্ঞ)

ওস্তাদ ফজলুল হক (২২ ফেব্রুয়ারি ১৯৩২- ২৫ মে ১৯৯৩) ছিলেন একজন প্রখ্যাত বাঙালি শাস্ত্রীয় সঙ্গীত গুরু এবং নজরুল সঙ্গীত শিল্পী। সঙ্গীতে অসামান্য অবদানের জন্য বাংলাদেশ সরকার ১৯৯৩ সালে তাকে একুশে পদকে ভূষিত করেন। ১৯৩২ সালের ২২ ফেব্রুয়ারি জামালপুর জেলার দেওয়ানগঞ্জ থানার ব্রহ্মপুত্র নদের তীরে অবস্থিত চর ভবসুর সরকার পাড়া গ্রামে জন্মগ্রহণ করেন। তার পিতার নাম ফসিউদ্দিন আহমেদ যিনি পেশায় ছিলেন আইনজীবী, মাতার নাম আবেদা খাতুন। ফজলুল হক জামালপুর সিংহজানী উচ্চ বিদ্যালয় হতে ম্যাট্রিক পাশ করেন। সঙ্গীতে হাতেখড়ি স্থানীয় শিক্ষক ও সঙ্গীতজ্ঞ প্রাণেশ চন্দ্র মজুমদারের হাতে। এরপর জামালপুরের প্রবীণ শিল্পী ধীরু সেন এবং ময়মনসিংহের প্রখ্যাত ওস্তাদ বিজয়কৃষ্ণ ভট্টাচার্যের নিকট উচ্চাঙ্গসঙ্গীতে তালিম নেন। এরপর ভারতের বিহারে দীর্ঘদিন ধরে তালিম নেন ওস্তাদ নিহার হোসেন খান ও ওস্তাদ নূর মোহাম্মদ খানের নিকট। এছাড়াও কলকাতায় ওস্তাদ বড়ে গোলাম আলী, ওস্তাদ গুল মুহম্মদ সহ শাস্ত্রীয় সঙ্গীতের বহু মহারথীর কাছে থেকে নিরন্তর সঙ্গীত সাধনা করেছেন। ফজলুল হক বুলবুল ললিতকলা একাডেমিতে ৩০ বছরেরও বেশি সময় ধরে সঙ্গীত শিক্ষা দিয়েছেন। তার হাতে তৈরি হয়েছে দেশের অনেক প্রথিতযশা শিল্পী। ‘ওস্তাদ ফজলুল হক সঙ্গীত একাডেমি’ গঠনের মধ্য দিয়ে তিনি সঙ্গীতকে সকলের মাঝে পৌঁছানোর চেষ্টা করেছিলেন। তাছাড়া ১৯৬২ সালে বাংলাদেশ বেতারের নিয়মিত শিল্পী হিসেবে যোগদেন তিনি। আমজাদ হোসেনের ‘ধারাপাত, পিচ ঢালা পথ’ সহ বেশ কিছু চলচ্চিত্রে কণ্ঠ দিয়েছেন। তার কাছে তালিম নিয়েছেন এমন শিল্পীদের মধ্যে অগ্রগণ্য; আব্দুল জব্বার নীলুফার ইয়াসমিন ফৌজিয়া ইয়াসমিন শাহনাজ রহমতুল্লাহ সাবিনা ইয়াসমিন আঞ্জুমান আরা বেগম জিনাত রেহানা মুজিব পরদেশী শাহীন সামাদ ফেরদৌস ওয়াহিদ শবনম মুশতারী লোকসঙ্গীত শিল্পী আরিফ দেওয়ান শামা রহমান (রবীন্দ্র সঙ্গীত শিল্পী) শাহনাজ বুলবুল (প্রবাসী লোকশিল্পী) চঞ্চল মণ্ডল (অস্ট্রেলীয় বাংলাদেশি শিল্পী) টিটু আলী এছাড়াও ওস্তাদ ফজলুল হকের সংস্পর্শে এসেছেন ফকির আলমগীর সহ অসংখ্য শিল্পী। ১৯৯৩ সালের ২৫ মে জামালপুরের দেওয়ানগঞ্জে মৃত্যুবরণ করেন এই শাস্ত্রীয় সঙ্গীত গুরু। তিনি বহুবিধ সম্মাননায় ভূষিত হয়েছিলেন যদিও তিনি ব্যক্তিগত জীবনে সম্পূর্ণ প্রচার বিমুখ ছিলেন। তার উল্লেখযোগ্য সম্মাননা সমূহ, একুশে পদক সঙ্গীতে ১৯৯৩ সালে তাকে উৎসর্গ করে গঠিত হয় ওস্তাদ ফজলুল হক শিল্পীগোষ্ঠী। "গানের যুগ সারথী- বেঙ্গল মিউজিক ফেস্ট"।  "ইতিহাস ঐতিহ্যে সমৃদ্ধ এক জনপদ জামালপুর-দৈনিক সংগ্রাম"। ১ মে ২০১৯ তারিখে মূল থেকে আর্কাইভ করা। সংগ্রহের তারিখ ১ মে ২০১৯।  "দিন যায় কথা থাকে-হামিদ কায়সার"। ১ মে ২০১৯ তারিখে মূল থেকে আর্কাইভ করা। সংগ্রহের তারিখ ১ মে ২০১৯।  "বাংলাদেশ সরকারের বিশেষ গেজেট" (পিডিএফ)।  "নীলুফার ইয়াসমিন-বাংলাপিডিয়া"।  "গান মানুষের হৃদয়কে স্পর্শ করে-পরিবর্তন"। ১ মে ২০১৯ তারিখে মূল থেকে আর্কাইভ করা। সংগ্রহের তারিখ ১ মে ২০১৯।  "বাংলাদেশ বেতারের সেইসব দিনগুলো: ফকির আলমগীর"। ১ মে ২০১৯ তারিখে মূল থেকে আর্কাইভ করা। সংগ্রহের তারিখ ১ মে ২০১৯।  "আজ সারাদিন: ঢাকা ও চট্টগ্রাম-বাংলা নিউজ টুয়েন্টি ফোর"।
ব্রাজিলে হিন্দুধর্ম

হিন্দুরা ব্রাজিলে সংখ্যালঘু সম্প্রদায়। দেশটির মোট জনসংখ্যার ০.০১% লোক হিন্দু। দেশটিতে হিন্দু ধর্মের সাথে সংশ্লিষ্ট উল্লেখযোগ্য প্রতিষ্ঠানগুলো হল: আনন্দমার্গ, ব্রহ্ম কুমারী, ওশো ইন্সটিটিউট ব্রাজিল[স্থায়ীভাবে অকার্যকর সংযোগ] (ওশো (চন্দ্র মোহন জৈন বা রজনীশ) একটি জৈন পরিবারে জন্মগ্রহণ করেছিলেন কিন্তু 1969 সালের পর নিজেকে প্রতিটিসংগঠিত ধর্ম থেকে দূরে সরিয়ে নেন), ইসকন, ইয়োগা ইন বাউন্ড, ব্রাজিল গৌড়ীয় মঠ ও শ্রী চৈতন্য সারস্বত মঠ ই অর্গানাইজেসাও বৃন্দা ডি পরমদ্বীত। ২০০০ সালের পরিখ্যান অনুযায়ী, দেশটিতে হিন্দু ধর্মাবলম্বীদের সংখ্যা ২৯০৫। ২০১১ সালের জরিপ অনুযায়ী দেশটিতে প্রায় ৯,৫০০ জন হিন্দু বাস করে, যা দেশটির মোট জনসংখ্যার ০.০১%। ২০১৮ সালে দেশটির কুরিতিবা শহরে অবস্থিত ইসকন মন্দিরে অজ্ঞাত দুষ্কৃতিকারীরা হামলা চালায়। তারা কৃষ্ণ ও তার মা যশোদার ছবির মর্যাদাহানি করে। উইকিমিডিয়া কমন্সে ব্রাজিলে হিন্দুধর্ম সম্পর্কিত মিডিয়া দেখুন। https://brill.com/view/book/edcoll/9789004322134/B9789004322134-s019.xml?crawler=true http://www.sidra.ibge.gov.br/bda/tabela/listabl.asp?z=cd&o=7&i=P&c=2102 http://www.currentriggers.com/world/brazil-isckon-temple/
মিউনিখ ম্যারাথন

জেনেরালি মিউনিখ ম্যারাথন (জার্মান: München Marathon) একটি বার্ষিক ম্যারাথন পথে চলার প্রতিযোগিতা যেটি জার্মানির মিউনিখ শহরে প্রতিবছর অক্টোবর মাসে অনুষ্ঠিত হয়। প্রতিযোগিতায় অর্ধ ম্যারাথন এবং ১০ কিলোমিটার (৬.২ মা) দৌড়ের ইভেন্ট রয়েছে। ১৯৭২ সালের গ্রীষ্মকালীন অলিম্পিকের পর মিউনিখে ছোট মাপের দৌড় প্রতিযোগিতা অনুষ্ঠিত হতে থাকে। এরপর ১৯৮৩ সালে মাইকেল থালজ কোম্পানি (এফভিএম) এবং মিউনিখ রোড রানারস ক্লাবের উদ্যাগে মিউনিখ ম্যারাথন প্রতিষ্ঠা লাভ করে। ১৯৭২-এর অলিম্পিকের মতো হুবহু মিল রেখে এই ম্যারাথনের দৌড়ের স্থান শুরু হয় মিউনিখ অলিম্পিক পার্কের কৌবার্টিনপ্লাজ থেকে মিউনিখ অলিম্পিক স্টেডিয়ামে পর্যন্ত। একদম প্রথম ম্যারাথন দৌড়ে ২০০০ হাজার প্রতিযোগিকে নিয়ে এই প্রতিযোগিতা শুরু হয়। এরপর প্রতি বছরই প্রতিযোগির সংখ্যা বাড়তে থাকে। ১৯৮৩ সালে যা ৬৫০০ তে পৌঁছায়। গণমানুষের অংশগ্রহণ ছাড়াও নানা উচ্চ পেশাজীবীর মানুষ এই প্রতিযোগিতায় অংশগ্রহণ করে। ১৯৯০ এরপর হটাৎ করেই প্রতিযোগিতায় অংশগ্রহণকারীদের সংখ্যা কমে যায়। ৬৩৪০ থেকে ৩৩৬০ এ নেমে আসে। মূলত এই প্রতিযোগিতার প্রতিষ্ঠাতা কোম্পানির দূর্নীতির জন্য প্রতিযোগির সংখ্যা কমে যায়। ২০০০ সালে শহরের পাশ দিয়ে নতুন করে এই দৌড়ের আয়োজন করা হয়। কিন্তু এর জনপ্রিয়তা কমে যায়। তাই আবারও শহরের মধ্যে ও অলিম্পিক স্টেডিয়ামের মধ্যে এই দৌড় শুরু করা হয়। ২০০১ সালে প্রায় ৫০০০ প্রতিযোগী ম্যারাথন দৌড় সমাপ্ত করে। এই প্রতিযোগিতা জার্মানির সবচেয়ে বড় দৌড় প্রগিযোগিতা এবং ২০০৪ সালে ৯০৪১ জন (সর্বোচ্চ) ম্যারাথন দৌড় সমাপ্ত করে। ২০০৬ সালের মিউনিখ ম্যারাথন ছিল আনুষ্ঠানিক জার্মান ম্যারাথন দৌড় প্রতিযোগিতা। যেখানে পুরুষদের মধ্যে প্রথম হন ম্যাথিউস কর্নার, মহিলাদের মধ্যে কারমেন সিয়েহার্ট। সবচেয়ে কম সময়ে এই দৌড় শেষ করেন কেনিয়ার মাইকেল কাইট এবং হাঙ্গেরির ক্যারোলিনা জাবো। নির্দেশক:       রেকর্ড       দেশের চ্যাম্পিয়ন প্রতিযোগিতা Gasparovic, Juraj & Loonstra, Klaas (2011-10-10). Münich Median Marathon. Association of Road Racing Statisticians. Retrieved on 2011-10-28. Lennartz, Karl (2007). Marathonlauf. Chapter 2: Ost und West und gesamtdeutsch. (জার্মান). আইএসবিএন ৯৭৮-৩-৯৮১১৫১২-০-৬ 2. medien.marathon.münchen: Ergebnisse. Championchip. Retrieved on 2011-10-28. বিজয়ীর তালিকা Gasparovic, Juraj & Loonstra, Klaas (2011-10-10). Münich Median Marathon. Association of Road Racing Statisticians. Retrieved on 2011-10-28. উইকিমিডিয়া কমন্সে মিউনিখ ম্যারাথন সংক্রান্ত মিডিয়া রয়েছে। দাপ্তরিক ওয়েবসাইট অফিশিয়াল টাইমস ওয়েব সাইট
বাভারিয়া মূর্তি

১৯শ শতকের ব্রোঞ্জ ও বালু-কাস্টে নির্মিত একটি ভাস্কর্যের নাম বাভারিয়া । ভাস্কর্যটি দক্ষিণ জার্মানির মিউনিখে অবস্থিত। নারীর আদলে নির্মিত এই ভাস্কর্যটি বাভারিয়ার শক্তি, সামর্থ্য ও যশকে প্রদর্শন করে। ভাস্কর্যটির সাথে একটি সিঁড়ি ও হল অব ফেম সঙ্গিযুক্ত। রাজা লুডভিগ প্রথম দ্বারা আয়োজিত একটি প্রতিযোগিতার মাধ্যমে এর নকশা নির্বাচন করা হয়। ১৮৪৪ সাল থেকে ১৮৫০ সাল সময়কালে এটি নির্মিত হয়। ধ্রুপদী সভ্যতার পর্ববর্তী সময়ে সম্পূর্ণ ব্রোঞ্জ আবৃত প্রথম বৃহদাকার ভাস্কর্য। এর বিশাল আকৃতির জন্য কয়েকটি অঙ্গিশে আলাদা ভাবে ভাস্কর্যটি নির্মিত হয়েছে। ভাস্কর্যটি দৈর্ঘ্যে ১৮ দশমিক ৫২ মিটার (৬০ ফুট ৯ ইঞ্চি)। এর ওজন প্রায় ৮৬ দশমিক ৩৬ টন। ভাস্কর্যটির পাদদেশের স্তম্ভটি প্রায় আট দশমিক ৯২ মিটার বা ২৮ ফুট উঁচু। রাজা লুডভিগ প্রথমের বাল্যকাল থেকে একদিকে যেমন নেপোলিয়নের মত শক্তিশালী ক্ষমতাধর অন্যদিকে অস্ট্রিয়ার মতো রাজ্য। সবমিলিয়ে লুডভিগ প্রথম তার প্রতিনিধিত্বকারী ভিটেলবাখ হাউজের দেখানোর মত সেরকম কিছু ছিলো না। ১৮০৫ সালে, নেপোলিয়ন মিউনিখকে নিজের ক্ষমতাবল থেকে মুক্তি দেয়। নেপোলিয়ন লুডভিগের বাবা ম্যাক্সিমিলানকে বাভারিয়া রাজ্যের রাজা ঘোষণা করে। ১৮১৩ সালে লাইপজিগের যুদ্ধে নেপোলিয়নের পরাজয়ের পর মাত্র মিউনিখে শান্তি ফিরে আসে। এর আগ অব্দি বাভারিয়া সর্বদাই যুদ্ধ আর হানাহানির রণাঙ্গন হয়ে ছিলো। এই ইতিহাস দেখে বড় হওয়া রাজা লুডভিগ ভবিষ্যতের রাজা হিসেবে ঘোষিত হওয়ার পর থেকে "সর্বসেরা জার্মান জাতি" চিন্তায় অনুপ্রাণিত হন। আর এই ধরনের আদর্শ নিয়ে বড় হওয়া লুডভিগ রাজা হওয়ার পর একাধিক প্রকল্প হাতে নেন। এই প্রকল্পগুলোই পরে একে একে বাভারিয়ার জাতীয় স্মৃতিস্তম্ভ হয়ে ওঠে। এই ধরনের জাতীয়তাবাদী চিন্তা থেকে গড়ে তোলা স্মৃতিস্তম্ভের মাঝে আছে দানুবে নদীর দিকে মুখ করে থাকা ভালহালা মন্দির, মিউনিখের হল অব ফেম (১৮৫৩) , ১৮৬৩ সালে নির্মিত স্বাধীনতাকক্ষ (Befreiungshalle)। এই সবগুলোই রাজার ব্যক্তিগত অর্থায়নে নির্মিত হয়েছিলো। প্রত্যাশা ছিলো এই স্থাপত্যকলাগুলো জার্মানির নিজস্বতা তুলে ধরবে যদিঅ এই নিয়ে বিতর্ক র্যে যায়। ১৮২৫ সালে বাবার মৃত্যুর পর সিংহাসনে বসা রাজা লুডভিগ গ্রীসের সাথে এক ধরনের আত্মিক সম্পর্কবোধ করতেন। প্রাচীণ গ্রীশ নিয়ে প্রচন্ড রকমের আগ্রহী এই রাজা মিউনিখকে "ইসার নদীর তীরের এথেন্স" হিসেবে গড়ে তুলতে চেয়েছিলেন। লুডভিগের দ্বিতীয় পুত্র অটো ১৮৩২ সালে গ্রীসের রাজা হন। ১৮৩৩ সালে হল অব ফেম নির্মানের জন্য নকশার ধারণআ পেতে রাজা লুডভিগ প্রথম একটি প্রতিযোগিতার আয়োজন করেন। নিজ রাজ্যের রাজধানী মিউনিখে একটি দেশাত্মবোধক স্থাপত্য নির্মানের ইচ্ছে রাজা লুডভিগের বাল্যকাল থেকেই ছিলো। ১৮৩২ সালের মার্চে ফ্রিডরিখ বন গ্যার্টনার, ইয়োসেফ ডানিয়েল অ'মুলার ও ফ্রিডরিখ জিবলান্ডের মতো শিলপীদের আপত্তি থাকা স্বত্তেও সবশেষে লেও ভন ক্লেনযেকে হল অব ফেম এর দায়িত্ব দেয়া হয়। ক্লাসিকাল ধরাণার এত বিশাল মূর্তি আগে কখনো নির্মিত না হওয়াতে রাজা লুডভিগ এই নকশা নিয়ে প্রচন্ড আশাবাদী ছিলেন। এই ব্যাপারে লুডভিগ লিখেন, "নিরো আর আমিই শুধুমাত্র এত বিশাল মূর্তি স্থাপনে সক্ষম"
আমারাহ

আমারাহ (আরবি: العمارة) দক্ষিণ-পূর্ব ইরাকের একটি শহর এবং মায়সান প্রদেশের রাজধানী। শহরটি টাইগ্রিস নদীর দুই তীরে ইরান-ইরাক সীমান্ত থেকে ৫০ কিলোমিটার অভ্যন্তরে অবস্থিত। শহরটি টাইগ্রিস ও ইউফ্রেটিস নদীর মধ্যবর্তী স্থানে অবস্থিত ১৬ হাজার বর্গকিলোমিটার আয়তনের ত্রিভুজাকৃতির জলা এলাকার উত্তর শীর্ষ নির্দেশ করছে। আমরাহ শহরের অর্থনীতি খামারজাত দ্রব্য যেমন চাল, খেজুর এবং ভেড়ার উপর নির্ভরশীল। ১৯৮০-র দশকে এখানে সরকার নতুন কিছু ঘাট নির্মাণ করে। এখানে জাপানি-নির্মিত একটি হাসপাতালও আছে। আমারাহ সড়কপথে অন্যান্য প্রধান ইরাকি নগরের সাথে যুক্ত। ১৮৬০-এর দশকে উসমানীয় সাম্রাজ্যের একটি সামরিক সীমান্ত ঘাঁটি হিসেবে আমারাহ প্রতিষ্ঠা করা হয়। আমারাহ থেকে উসমানীয়রা স্থানীয় বানু লাম এবং আল বু মুহাম্মাদ নামের দুই গোত্রের দীর্ঘকালীন বিবাদ মীমাংসার চেষ্টা করে। শহরটি উসমানীয় সাম্রাজ্যের আল-আমারাহ প্রদেশের রাজধানীতে পরিণত হয়। প্রশস্ত ও আধুনিক রাস্তা দিয়ে তৈরি শহরটি একটি বড় বাজার শহরে পরিণত হয় এবং টাইগ্রিসের উপরে চলাচলকারী স্টিমারগুলির জ্বালানি পুনরায় ভরার কেন্দ্রের কাজ করে। ১৯১৫ সালে ১ম বিশ্বযুদ্ধের সময় ব্রিটিশ সেনারা উসমানীয়দের কাছ থেকে আমারাহ শহর দখলে নিয়ে নেয়। ১৯৯১ সালের উপসাগরীয় যুদ্ধে মার্কিন-নেতৃত্বাধীন শক্তি এই শহরের উপর ব্যাপক বোমাবর্ষণ করে এবং টাইগ্রিসের উপর দিয়ে শহরকে বাগদাদ ও বসরার সাথে সংযোগকারী বহু সেতু ধ্বংস হয়ে যায়। আমারাহ শহর একটি শিয়া অধ্যুষিত শহর এবং এখানকার শিয়ারা ১৯৯১ সালের মার্চে সাদ্দাম হোসেনের বিরুদ্ধে বিদ্রোহ করে। তবে ইরাকি সরকার শক্ত হাতে এগুলি দমন করেন। দমনের ফলে শহরের হাজার হাজার অধিবাসী কাছের জলাভূমিগুলিতে এবং ইরানে পালিয়ে যায়। ১৯৯২ সালে সরকার ভেঙে পড়া সেতুগুলি পুনর্নির্মাণ সমাপ্ত করে। বর্তমানে এখানে ৪ লক্ষেরও বেশি লোক বাস করেন। এলাকাটি বুননশিল্প এবং রূপার তৈজসপত্রের জন্য পরিচিত। "Al 'Amarah"। Encarta Online Encyclopedia। Microsoft। ২০০১। সংগ্রহের তারিখ ২০০৬-১০-২০।  "al-'Amarah"। Encyclopædia Britannica। সংগ্রহের তারিখ ২০০৬-১০-২০।  ---